جمهور باشقانی‌نین سؤزچوسو ابراهیم کالین فرانسا پرزیدنتی امانوئل ماکرونون تورکیه‌یه یونلیک مطبوعات آزادلیغینا دایر تنقیدلری‌نین کیفایت سویه‌ده معلوماتی‌نین اولمادیغیندان یا دا غرضلی دوشونجه‌دن منبع لندیگینی سؤیله‌دی.
کالین بونو جمهورباشقان‌لیغی کوللییه‌‌سینده کئچیردیگی مطبوعات کنفرانسی زامانی دئدی.
چیخیشیندا جمهور باشقانی رجب طیب اردوغانین ژانویه‌نین 5-ده (صاباح) فرانسایا ائدجگی سفره توخونان کالین سفر زامانی سوریه، عراق، ترورلا موباریزه و تورکیه-آوروپا بیرلیگی علاقه‌لری‌نین موذاکیره ائدیله‌جک موضوع لاردان اولاجاغینی سؤیله‌دی.
سفر عرفه‌سینده فرانسا پرزیدنتی امانوئل ماکرونون تورکیه حاقین‌داکی قیمتلندیرمه‌لره ده توخونان کالین بیلدیردی کی، فرانسا پرزیدنتی ماکرونون تورکیه‌یه یونلیک مطبوعات آزادلیغینا دایر تنقیدلری کیفایت سویه‌ده معلوماتی‌نین اولمادیغین‌دان یا دا غرضلی دوشونجه‌دن منبع‌لنیر.
کالین اردوغانین ماکرونا صاباح لازیمی جاواب وئرجگینی ده وورغولادی.
"تورکیه‌نین قارشی-قارشییا اولدوغو ترور تهدیدلرینی نظره آلدیغیمیز زامان آرابیر آوروپا‌لی دوست‌لاریمیزین بونون جدی‌لیگینی قاورایا بیلمه‌دیک‌لرینی موشاهیده ائدیریک" دئیه بیل‌دیره کالین دئدی کی، تورکیه 3 ترور تشکیلاتینا قارشی موباریزه ائدیر. فرانسادا پاریس و نیس هوجوملاریندان‌ سونرا فرانسانین هانسی تدبیرلری گؤردوگو معلوموموزدور. اینگیلتره نومونه‌سیندن حرکتله ده بونو دئیه بیلریک. ترورو تعریفلمک بئله جینایت‌دیر. بورادا سؤز آزادلیغی ایفاده‌سی اوزریندن تورکیه‌نین ترورلا موباریزه‌سینه کؤلگه سالماغا چالیشان دایره‌لر تورکیه‌نین گئرچک‌لرینی داها چوخ نظرده توتما‌لی‌دیر.
